مين السبب فى الحب

مين السبب فى الحب

   كلمات 
مين السبب فى الحب

القلب و الا العين

فيه ناس تقول العين و ناس تقول القلب

القلب و الا العين ؟مين السبب فى الحب

القلب و الا العين !

مين يا ترى كان السبب فى الحب مين

و الا الهوى وعد انكتب على الجبين

و الفرحة والابتسام من القلب و الا العين !

والحيرة ساعة السلام من القلب والا العين !

مين ؟ مين السبب ...

القلب والعين يا هوى انت اللى آسرهم سوى

انت الضنى انت الدوا للى بكى وللى انكوى

مين اللى نادى الغرام القلب و الا العين

ومين بدا فى الكلام القلب و الا العين

مين ؟ مين السبب ...

الحب ما بين حبيبين ما يتم الا بقلبين

والعين تلاغى العين وتقول ليها قلبك فين

النظرة والتنهيد من القلب والا العين

ودموع ونار بتقيد من القلب و الا العين

مين ؟ مين السبب فى الحب

القلب و الا العين !!!


 شوف كمان 

تصنيف:اغانى باللغه المصريه
تصنيف:كلمات اغانى